Publication: Magyar Közlöny
Issue: MK-2011-37 (Year: 2011, Number: 37)
Era: contemporary
Section: 2010. évi CXXX. törvény 12. § (3) bekezdése, illetõleg az Alkotmány 2. § (1) bekezdésében szabályozott jogállamiság
Paragraph Index: 1218

(1) bekezdésében szabályozott munkához való jogot és a 70. § (6) bekezdésében szabályozott közhivatal viseléséhez való jogot, illetõleg az állam ezzel a szabályozással megsértette az e jogokkal összefüggõ intézményvédelmi kötelezettségét. 2.4. Három indítványozóhivatkozikarra is, hogy az indokolásnélkülifelmentéslehetõségesérti az Alkotmány 70/A. §-ában megfogalmazott jogegyenlõség követelményét is. Az indítványok rámutatnak arra, hogy a közigazgatásban dolgozó tisztviselõk kivételével valamennyi foglalkoztatási jogviszonyra irányadó törvényi szabályozás – a Munka Törvénykönyve, a közalkalmazottakra, a hivatásos szolgálati viszonyban állókra, a bírákra, ügyészekre, igazságügyi alkalmazottakra vonatkozó törvények – pontosan meghatározzák, hogy milyen indokkal szüntetheti meg a munkáltató egyoldalúan a jogviszonyt. A jogalkotó önkényesen emelt ki ebbõl a szabályozási körbõl egy csoportot, akiknek felmentésére nem vonatkozik a munkáltatói jogkör gyakorlójának indokolási kötelezettsége. A köztisztviselõi jogviszonynak a munkáltatói jogkör gyakorlója által történõ megszüntetésére mind a munkaviszonyban, mind más hasonló foglalkoztatási jogviszonyban állókhoz képest hátrányosabb szabályok vonatkoznak. Az indítványozók álláspontja szerint ennek a megkülönböztetésnek alkotmányos indoka nincs. 2.5. Mivel indokolás hiányában nem várható, hogy a bíróság érdemben vizsgálja a felmentés jogszerûségét, – érvelnek az indítványozók – az indokolási kötelezettség hiánya gyakorlatilag megszünteti a munkajogi védelmet. Kiüresíti az Alkotmány 57. § (1) bekezdésében szabályozott alapvetõ jogot, a bírósághoz fordulás jogát. 2.6. Két indítványozó álláspontja szerint az indokolás nélküli felmentés, a jogviszony önkényes megszüntetésének lehetõsége, kiszolgáltatott helyzetbe hozza a köztisztviselõket, ez sérti az Alkotmány 54. § (1) bekezdésében szabályozott emberi méltósághoz való jogot. Két indítványozó kezdeményezi, hogy az Alkotmánybíróság hatályba lépésére visszaható hatállyal semmisítse meg a Ktv. vitatott szabályait. II. Az Alkotmánybíróság a következõ jogszabályi rendelkezések alapján hozta meg határozatát: 1. Az Alkotmánynak az indítványozók által felhívott rendelkezései:

Source: https://magyarkozlony.hu/hivatalos-lapok/544d2741340785ae3ac7214d6f8198a531a4d2e3/dokumentumok/57403ed108a7e6980bb4715779d47cc25fda68a4/letoltes